CELEX: 32012R0105
Language: sk
Date: 2012-02-07 00:00:00
Title: Vykonávacie nariadenie Komisie (EÚ) č. 105/2012 zo 7. februára 2012 o zatriedení určitého tovaru do kombinovanej nomenklatúry

9.2.2012   
            
            
               SK
            
            
               Úradný vestník Európskej únie
            
            
               L 36/21
            
         VYKONÁVACIE NARIADENIE KOMISIE (EÚ) č. 105/2012
   zo 7. februára 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. februára 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Multifunkčné zariadenie s rozmermi približne 62 × 76 mm × 98 cm a hmotnosťou približne 153 kg obsahujúce skener a elektrostatickú tlačiareň.
                  Zariadenie má automatický podávač na 150 strán na kopírovanie obojstranných originálov, dva zásobníky na podávanie papiera, ovládací panel pre používateľa, pamäť RAM 2,5 GB a zabudovaný pevný disk 80 GB. je vybavené prvkami Ethernet, WLAN a USB rozhraniami.
                  Zariadenie je schopné vykonávať tieto funkcie:
                  
                              —
                           
                           
                              skenovanie,
                           
                        
                              —
                           
                           
                              tlač,
                           
                        
                              —
                           
                           
                              digitálne kopírovanie.
                           
                        Zároveň je schopné zasielať skenované dokumenty prostredníctvom internetu (tzv. e-mailové/internetové faxovanie).
                  Toto zariadenie dokáže reprodukovať do 51 strán formátu A4 za minútu. Môže tiež zmenšovať alebo zväčšovať skenované obrazy (zoom 25 – 400 %). Rýchlosť snímania je 70 obrazov za minútu.
                  Rozlíšenie tlače je 1 200 × 1 200 dpi iba pre text a 600 × 600 dpi pre obrazy. Rozlíšenie kopírovania je 600 × 600 DPI.
                  Zariadenie funguje buď samostatne ako kopírovací stroj tak, že naskenuje originál a vytlačí kópie prostredníctvom elektrostatického mechanizmu tlačiarne, alebo keď je pripojené k sieti alebo k zariadeniu na automatizované spracovanie dát ako tlačiareň, skener a na internetové faxovanie.
               
               
                  8443 31 80
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných znakov KN 8443, 8443 31 a 8443 31 80.
                  So zreteľom na objektívne vlastnosti zariadenia, a pretože žiadnu z jeho funkcií nemožno považovať za hlavnú, vylučuje sa jeho zatriedenie pod číselný znak KN 8443 31 20. Rýchlosť reprodukcie, rýchlosť skenovania, existencia automatického podávača papiera, počet zásobníkov na podávanie papiera, ovládací panel a funkcia zoom nie sú dostatočné na to, aby sa digitálne kopírovanie pokladalo za hlavnú funkciu.
                  Rýchlosť reprodukcie je vlastne rovnaká pri kopírovaní a tlači, pretože závisí od mechanizmu tlačiarne, ktorý sa používa pri oboch funkciách. Aj zásobníky na podávanie papiera sa používajú pri tlačení i kopírovaní. Rýchlosť skenovania sa týka skenovania aj kopírovania. Automatický podávač strán a ovládací panel sa používajú tak pri kopírovaní a skenovaní, ako aj pri internetovom faxovaní. Prítomnosť funkcie zoom, ktorá je špecifická pre kopírovanie, nie je dostatočná na to, aby sa kopírovanie pokladalo za hlavnú funkciu.
                  Okrem toho schopnosť zariadenia pripojiť sa k zariadeniu na automatizované spracovanie dát alebo k sieti je dôležitou vlastnosťou, pretože umožňuje tlačenie a skenovanie dokumentov zo/do zariadenia na automatizované spracovanie dát a zároveň ich zasielanie prostredníctvom internetu.
                  Zariadenie preto treba zatriediť pod číselný kód KN 8443 31 80 ako ostatné zariadenia, ktoré umožňujú dve alebo viac funkcií: tlač, kopírovanie alebo faxovanie a ktoré nevykonávajú digitálne kopírovanie ako hlavnú funkciu.